Source: http://infogen.ro/stiri.php?cat=jus&id=207
Timestamp: 2018-10-21 11:57:24+00:00
Document Index: 21106017

Matched Legal Cases: ['CSM ', 'CSM\n', 'CSM ', 'CSM\n', 'CSM ', 'CSM ', 'CSM ', 'CSM ', 'CCR ', 'CSM ', 'CSM ', 'CSM ', 'CSM ']

Justitie, Şeful CSM spune că a stabilit cu premierul ca acte normative privind justiţia să fie avizate de CSM
I can't stand football http://www.funnel.ca/point-loan-software/ fast cash no credit check U.S. trade rival Crown Castle dropped out of theprocess after its board deemed an investment in France as toodangerous after Yahoo's acquisition of French online videowebsite Dailymotion was blocked by the government, a sourcesaid. Its domestic peer American Tower has just agreedto pay $4.8 billion in cash and assumed debt for the parent ofU.S. masts owner and operator Global Tower Partners.
Şeful CSM spune că a stabilit cu premierul ca acte normative privind justiţia să fie avizate de CSM
28-02-2008 16:52:56
Preşedintele CSM, Lidia Bărbulescu, a declarat joi, după întâlnirea cu premierul Călin Popescu Tăriceanu, că a stabilit ca, pe viitor, actele normative care vizează sistemul judiciar să fie trimise spre avizare Consiliului.
Preşedintele Consiliului Superior al Magisraturii, Lidia Bărbulescu a mai declarat că a primit asigurări din partea şefului Executivului şi a ministrului justiţiei pentru obţinerea unui nou sediu pentru CSM sau pentru obţinerea unui teren pe care să fie construit un nou sediu al Consiliului.
Un alt punct discutat de preşedintele CSM la întâlnirea de joi cu primul ministru Călin Popescu Tăriceanu a fost clarificarea atribuţiilor ce revin Consiliului privind condiţionalităţile din raportul de ţară al Comisiei Europene.
La întâlnirea desfăşurată joi la sediul CSM, pe lângă Călin Popescu Tăriceanu şi Lidia Bărbulescu, au mai participat: preşedintele Înaltei Curţi de Casaţie şi Justiţie, Nicoale Popa, procurorul Graţiana Isac, vicepreşedinte al CSM, ministrul interimar al justiţei, Teodor Meleşcanu, secretarul de stat în Ministerul Economiei şi Finanţelor Doina Dascălu şi consilierul pe probleme juridice al premierului, Tudor Chiuaru.
Preşedintele CSM, Lidia Bărbulescu, a precizat, pe 7 februarie, că îl va atenţiona personal pe primul ministru, Călin Popescu Tăriceanu, cu privire la netrimiterea la Consiliu, spre avizare, a actelor normative care privesc sistemul judiciar avertizând că dacă CSM nu va fi consultat, va sesiza Curtea Constituţională a României (CCR). Bărbulescu a mai precizat că Ordonanţa CNSAS este ultimul act la care mai acceptă să nu fie consultat CSM. Dacă va mai exista un astfel de caz, preşedintele CSM este decis să sesizeze Curtea Consituţională. "Ne aflăm într-un conflict de natură juridică aşa că voi sesiza CCR ori de câte ori Guvernul sau Parlamentul vor mai trece peste prevederile legale", a adăugat Lidia Bărbulescu.
Preşedintele CSM a mai declarat că va solicita Parlamentului, atunci când va fi luată în discuţie legea de aprobare a Ordonanţei CNSAS, să o trimită spre avizare Consiluilui Superior al Magistraturii şi să permită CSM formularea unor amendamente, dacă va fi cazul.
CSM a anunţat pe 24 ianuarie 2008 că va trimite Ministerului Justiţiei, Guvernului şi Comisiilor juridice ale Parlamentului o notificare legată de 130 de acte normative, unele vizând sistemul judiciar, pentru care nu s-a cerut avizul Consiliului, existând posibilitatea ca, în situaţii similare, CSM să sesize Curtea Constituţională.